Ribe Stifts Adresseaviser, 1838-12-01
Bidrag til Ribe Byes Almueskolevæsens Historie. (Fortsat.) Saaledes var der efter Omstændighederne nogenledes sørget for Skolevæsenets forbedrede Jndretning i Domsognet. Med Cathrine Sogns Skolevæsen saae det derimod mindre heldigt ud, indtil det efter Cramers Død i Begyndelsen af Aaret 1781 fik en ny oprettet dansk Læse=, Skrive- og Regneskole, for hvilken følgende Statuter, bleve forfærdigede: a. Denne ny Skole skal egentlig være en Skole for St. Cathrine Menighed, ligesom den af sal. Dr. Anchersen og endnu levende Frue funderede Skole bliver for Domkirkens Menighed; dog at det ei formenes Forældre af den ene Menighed at benytte sig af Skolen i det andet Sogn, naar de troe, at deres Børn der kunne blive bedre underviste. Og skal denne ny Skole være og blive under Jnspection af Magistraten og Sognepræsten til St. Cathrine Menighed, hvilke udvælge og beskikke Skoleholderen til bemeldte Skole; men ingensinde maae de kalde nogen anden end den, som kan medbringe paalidelige Attester om sin Beqvemhed og sit skikkelige Forhold. Kan en studeret Person findes, der har ligesaa gode Attester, som den Ustuderede, bør han have Fortrin for den anden. b. Til Skoleholderen for bemeldte Skole henlægges følgende visse Løn, nemlig: 1. Af Ribe Byes almindelige Kasse aarlig 24 Rd., som udbetales i tvende Terminer til hver Paaske og Michelsdag. 2. 20 Rd., som paa samme Maade udbetales af Ribe Domkirke. 3. 10 Rd., som ligeledes betales i tvende Terminer af St. Cathrine Kirke. 4. Omtrent 25 Rd. af de til de danske Skoleholdere i Ribe skienkede Capitaler, nemlig: circa 15 Rd. af sal. Jens Mahlers Legat, 4 Rd. af sal. Rector Falsters Legat og 6 Rd. af Borgemester Fridsch's i Leie havende Kirkestoel i Domkirken. Denne Sum, som omtrentlig udgjør 74 Rd., er og skal blive en vis aarlig Løn for Skoleholderen til St. Cathrine Menigheds Skole; dog at bemeldte Skoleholder af denne Løn betaler aarlig til den gamle Skoleholder Jendre Pedersen her i Byen, som ved denne Leilighed taber sit Brød, 20 Rd., hvilken Pension igjen ophører ved Jendre Pedersens dødelige Afgang. 5. Skoleholderen til bemeldte Skole skal boe i St. Cathrine Menighed paa et for Menighedens Ungdom beleiligt Sted, omtrent midt i Byen, og desaarsag først, førend han leier eller kjøber Bopæl, anmelde dette for Skolens Jnspecteurer, for af dem at erholde Tilladelse til paa dette Sted at holde Skole. Han maa see sig forsynet med fornødent Værelse til at kunne magelig og vel rumme Menighedens Ungdom, og i samme Værelse maa være en god Jern Kakkelsovn til Afbetiening om Vinteren. Men skulde Skolens Jnspecteurer finde fornødent, ved Jen dre Pedersens Død, da Pensionen ophører, at paalægge ham at holde en Underlærer, ligesom ved sal. Dr. Anchersens Skole er anordnet, saaskal han anskaffe tvende Værelser ved Siden af hinanden med fornøden Varme om Vinteren, paa det de Begyndende kunne undervises i den ene Stue af Underlæreren, og de andre Børn, som have gjort nogen Fremgang, af ham selv. 6. Bemeldte Skoleholder skal være forbunden. at undervise uden mindste Betaling i nogen Maade, af hvad Navn nævnes kan, 20 fattige Børn af St. Cathrine Menighed, som han modtager til Underviisning efter Skoleinspecteurernes skriftlige Ordre, og underviser de ligesom Andres Børn i Læsning og Christendom, ja endog i Skrivning og Regning paa Forældrenes Forlangende. Derimod nyder han Betaling for alle Andres Børn efter den ham ved Embedets Tiltrædelse meddelende Jnstrux, hvilken, foruden Betalinger, ogsaa skal nærmere bestemme Underviisningsmaaden. Denne Skolefundats, som herved indstilles til Stiftsøvrighedens Approbation og Ratification, have vi til ydermeere Stadfæstelse udfærdiget, underskrevet og forseglet in duplo paa det at den ene kan overleveres til H. H. Hr. Biskoppen forat forvares i Stiftskisten, og den anden henlægges i Ribe Raadstue=Archiv, naar samme først i Raadstueprotocollen er indført.